Dala_FM news - March 16, 2021 -  4pm

﻿
Evaluation Only. Created with Aspose.Words. Copyright 2003-2022 Aspose Pty Ltd.
4PM DALA FM NEWS 16TH MARCH 2021
HEADLINE
OMTATA 
JAKEDO NE OGANDA MIGOSI OKIYA OMTATA ODHI EDOHO KWEDO OBOK SOMO MAG GOVERNOR MA TAITA TAVETA GRANTON SAMBOJA.
MAE TIMORE JUMA ACHIEL KENDE BANG’ DOHO MAMALO KIRO OKO BURA MORO MANE OMAK MALERO NI MIGOSI SAMBOJA ONGE KOD OBOK MAG SOMO.
OMTATA ONYISO DOHO NI EHIGA 2017, DUOL MAKEDO GI MIBADHI NE ONYISO IEBC NI SAMBOJA NOKOD OBOK MABANDIA MAG SOMO.
ODUANI DOHO OKIR OKO OBOK MAG GOVERNORNO KENDO OKAWNE ONDAMO MAR CHIK KUOM TIYO GI OBOK MABANDIA.
OJIWO JOPINY OKUNY KUONDE PIDHO RECH KATA FISH PONDS KAKA YOR NENO NI RECH OBEDO MOROMO EPACHOKA.
MIGOSI DUNCAN OSHIAMBO OLERO NI EKINDE MOKADHO MOKO KUOM JOPUONJRE OSEREM DHI SCHOOL KALUWORE GI WECHE KAKA MAG IYE MA OMONDO KOD KENY GINO MAOK GIDHI YIE.
OLERO NI CHIENRO OSEKET MABIRO NENO NI PENJ OTIM EYO MAKRE MAONGE NG’IKRUOK.
COVID 19 
OGANDA JOKENYA OJIW KIK CHAN BEDO KOD WUODHE EKINDE NYASI MAR PASAKA.
JAGORO EMIGAWO MAR THIETH LAKTAR RASHID AMAN OLERO NI TIELO MAR 3 MAR CORONA OBIRO MAPEK KENDO JOPINY ONEGO OMED KETO ETIM CHIKE MAG KEDO GI CORONA.
OLOSO SAMA NYORO JI 25 NE OTHO KALUWORE GI CORONA.
LAKTAR AMAN OKUAYO JOGO MANYALO TIYO KAGIN EMIER MONDO OTIM MANO KAKA YOR DUOKO PINY KWAN JOGO MAGI ROMO GODO.
OLERO NI PONONO OGANDA OK OTANG’ KENDO OLUWO CHIKE MAG KEDO GI CORONA TO TIELO MAR 3 NI NYALO KELO LAL MADUONG’ MAR NGIMA.
KIMUNYA 
OGAI MAR JOOD BURA MATHOTH MIGOSI AMOS KIMUNYA OKWEDO WECHE MALANDORE NI ICHANO THULE OKO ELEMONO.
KIMUNYA OLERO NI ONGE NG’AT MA OSEPEDHO NG’UR EWI KAKA OTAYO TIJE MAGE E APISI MAR OGAI MAR JOOD BURA MATHOTH.
KATA KAMANO OLERO NI OSEBEDO KA ODHIRO MONDO OCHUAL DUACH PINY OWACHO EOD BURA.
OLERO NI TIJE EN NENO NI CHIENRO OBEDO KARE EOD BURA KOMAKORE GI WECHE MAG PINY OWACHO.
IEBC 
DUOL MATAYO YIERO KOD YANGO TONG’ GWENGE, IEBC, OSE KUOM NYOCHA WACHO NI NE OK OPOR KODGI WACH GI JODITO MAG BBI EDUARO MAR MEDO KUONDE CHUNG’ OD BUCHE 70.
SENATOR E COUNTY MA HB MIGOSI MOSES KAJWANG’ OLERO NI OGANDA OK ONEGO OTAM ENENO NI GIBEDO KOD KUONDE CHUNG’ OD BUCHE MANA KALUWORE GI KAMA GIWUOKE.
KOLOSO GI OD FWAMBO MORO EPACHOKA, MIGOSI KAJWANG’ OLERO NI MOKO KUOM KUONDE CHUNG’ OD BUCHE DONGO KENDO POGOGI KAKA OKET EI BBI EMABIRO MIYO TELO CHOPO IRGI.
INSERT: KAJWANG’
MIGOSI KAJWANG’ KUMACHIELO OSIRO PARO MAR NENO NI YIERO OK POG OGANDA EKIND JOGO MOYOMBO KOD MAG MA OREM KAKA OPEDH EI BBI.
MACH
ANYUOLA MORO ODONG’ MAONGE OT KOD MWANDU BANG’ APIKO 2 MANE GIKANO E JIKON MUOCH MACH CHUNY OTIENO MAPINY RU GODO KAWUONO E KOKWANYO LOCATION,RACHUONYO EAST.
ONYANGO CHOKA MAEN JA APIKO KANYAKLA GI WUODE NE OKANO APIKO EJIKON KA ACHIEL KUOM APIKO CHALNI NE CHWERO PETROL MA ICHICH NI NE OKEL MACH MAKAMANO.
JAMNI KOD GWEN MANE NI EI JIKON OWANG’ DUTO.
ONGE NG’AT MA OWITO NGIMANE KATA MA OYUDO INYRUOK EMASIRANO.




INTERNATIONAL
CORONA 
KAMBI LOSO YATH MAR PFIZER OCHAKO CHIENRO MAR TEMO YADH ANDILA KATA PILL MAGILOSO MANYALO KONYO EGENG’O TUO MAR CORONA.
KAMBINO MANIE BOMA MA NEWS YORK EPINY AMERICA LERO NI YADH ANDILANO KAOTIEK LOS TO IBIRO MI JOGO MAN KOD RANYISI MAR CORONA KAGILERO NI ONYALO BIRO BEDO KOD NYALO MAR RAKRUOK GI TUONO.
YADHNO MAPOD NIE TIELO MOKUONGO MAR LOSE, KAMBI MAR PFIZER OLERO NI NYALO BIRO GENG’O NYUOLRUOK MAR TUONO E DEL.
PFIZER EN ACHIEL KUOM KEMBE MANE OLOSO CHANJO MASANI MOKO KUOM PINJE TIYOGO EGENG’O TUO MAR CORONA.

Created with an evaluation copy of Aspose.Words. To discover the full versions of our APIs please visit: https://products.aspose.com/words/